procesaur/Wiki.mk huggingface dataset:
Марјан Младеновиќ

Марјан Младеновиќ (роден на во Титов Велес) — македонски кошаркар. Тој моментално е играч на Работнички.
1 Клупска кариера
Сезоната 2007/08 ја почнал во второлигашот Ангели Леов од Велес. Но на почетокот на сезоната Ангели Леов, и исто така второлигашот Овче Поле, се фузирале и со тоа Младеновиќ се префрлил во светиниколскиот клуб.
Сезоната 2008/09, Младеновиќ останал во Овче Поле, кој претходно добил вајлд карта за настап во Првата лига. Следната сезона продолжил да настапува во Овче Поле со кој стигнал до полуфиналето во Првата лига и Купот на Македонија 2010. Сезоната 2010/11 ја започнал во Овче Поле, но на крајот на октомври 2010 година, Младеновиќ се преселил во Ултимејт Баскет. Таму не останал долго бидејќи поради финансиската криза во клубот, во февруари 2011 го напуштил Ултимејт Баскет. За сезоната 2011/12, Младеновиќ потпишал за Куманово.
Во 2015 година, Младеновиќ се преселил во второлигашот АВ Охрид, клуб со кој ја освоил сезоната 2015/16. Во февруари 2017 година, Младеновиќ спогодбено го раскинал договорот со АВ Охрид. Веднаш потоа се преселил во новооснованиот клуб Блокотехна кој го испратил во второлигашот Радовиш за доигрување на вториот дел од сезоната 2016/17. Откако Радовиш обезбедил пласман во Првата лига и откако Радовиш му го отстапил местото на Блокотехна, Младеновиќ се вратил во новиот прволигаш. За сезоната 2018/19, Младеновиќ продолжил во редовите на Блокотехна. Со Блокотехна, Младеновиќ ја освоил Балканската лига 2018/19. Истата сезона, Младеновиќ со Блокотехна станал вицепрвак во Купот 2019. Во јули 2019 година, за сезоната 2019/20, Младеновиќ потпишал по вторпат за АВ Охрид. Но пред самиот почеток на сезоната, откако АВ Охрид најавил распаѓање на клубот, Младеновиќ се преселил во Гостивар преку неофицијален устен договор. Но по три дена и само еден пријателски натпревар, Младеновиќ го напуштил гостиварскиот клуб. Неколку дена подоцна, тој потпишал за Куманово. Во Куманово не останал долго и на крајот на декември, Младеновиќ добил исписница и заминал од клубот. На почетокот на јануари 2020 година, Марјан Младеновиќ потпишал за Работнички. Марјан бил сè уште под траечки договор со Работнички за сезоната 2020/21.
2 Репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Младеновиќ. Но во февруари, по првиот филтер, тој отпаднал од составот.
3 Успеси
3.1 Титули
3.1.1 АВ Охрид
*Втора македонска лига (1) : 2015/16
3.1.2 Блокотехна НБ
*Балканска лига (1) : 2018/19
* Втора најдобра петорка на сезоната 2018/19* Најдобра домашна петорка на сезоната 2018/19* Одбранбен играч на сезоната 2019/20* Прва најдобра петорка на сезоната 2019/20* Најдобра домашна петорка на сезоната 2019/20
Баничин Дол (Горобинци)

Баничин Дол или Дејчина Круша — средновековна црква и некропола. На 500 м североисточно од селото, при изградбата на штала биле откриени темели од црква, а во непосредната близина со орањето биле вадени големи плочи од гробни конструкции.
Караул (Горобинци)

Караул — градиште од доцноантичкото време. На 3 км јужно од селото Горобинци има мала височинка обрасната со шума на која се гледаат траги од ѕидови градени од кршен камен и варов малтер.
Коџакарач (Горобинци)

Коџакарач — некропола од доцноантичкото време. На 500 м северно од наоѓалиштето Караул, а на околу 2,5 км јужно од селото се пронајдени гробови со конструкции од камени плочи. Во еден гроб била откриена белезица која се чува кај А. Бошков од селото..
Мамутница (Горобинци)

Мамутница — градиште од доцноантичкото време. На 5 км југозападно од селото, на границата на атарите на селата Трстеник, Иванковци и Џидимирци се забележуваат остатоци од бедем. Местото лежи на стариот пат за Скопје..
Селеново (Горобинци)

Селеново — населба и некропола од римското време. На падините на Ѓуришки Рид, поточно во нивите на Ц. Ставрев, што се оддалечени околу 500 м северно од селото, со орањето биле откривани темели од ѕидови градени со камен и хоросан малтер и подни тули. На површината има фрагменти од керамички садови и питоси. Биле најдени и три монети ковани во Виминациум .
Руг Баир (Горобинци)

Руг Баир — населба од неолитското време. Се наоѓа на околу 2 км јужно од селото меѓу полските патчиња од Горобинци кон селата Иванковци и Ѓуземелци, на еден од гребените на ѓуришкиот масив што се спушта во благ пад кон полето,достигнувајќи на исток до селото Амзабегово. Локацијата на која лежи е поголема, природно зарамнета тераса, на средината малку седлесто вдлабена издолжена во правец запад-исток и со димензии од 220 × 80 м.
На западниот крај се издига Перечки Рид, северната страна се спушта кон местото Падина, а дел од источната и јужната страна се стрмно засечени од Ѓуземелски Дол. Како неолитско наоѓалиште е регистриран во 1960 година, а една година подоцна Археолошкиот музеј вршел ископување. Со отворањето на 11 сонди, составени од 1 до 3 квадрати со димензии од 3 × 3 м, се настојувало да се добијат основните податоци за стратиграфијата на населбатакако дел од бинационалниот научен проект за истражување и проучување на неолитот во Источна Македонија, односно во Амзабегово, воспоставен помеѓу овие две институции. Овие ископувања, како и претходните, покажале дека се работи за повеќеслојна населба, со културен слој од 1, 40 м, во кој се откриени материјални остатоци од населбата што била трипати обновувана, и тоа во еден хронолошки и културен континуитет. Подвижните наоди, пред сè керамичките кои се најмногубројни, според типологијата на формите, орнаментиката и техниките на нивното изведување, ликовните и другите белези, речиси во целост се идентични со оние од среднонеолитските слоеви во населбата во Амзабегово и со другите населби од анзабеговско-вршничката културна група. Наодите се чуваат во Заводот и музеј во Штип, а сосема мал дел во Музејот на Македонија во Скопје.
Ќунче (Делисинци)

Ќунче — населба од римското време. Се наоѓа на 2 км западно од селото, на тромеѓата на селата Делисинци, Богословец и Амзабегово, лево од местото каде што се вкрстуваат железничката пруга и асфалтниот пат. Во нивата на Н. Георгиев, со површина од околу 250х150 м, се забележуваат фрагменти од керамички садови, тегули и градежен материјал.
Д’лга Ричка (Делисинци)

Д’лга Ричка — средновековна населба и некропола. На западниот раб на селото, во нивите на Ѓ. Костов и В. Атанасов и во соседните ниви се среќаваат фрагменти од керамички садови и градежен материјал. Според кажувањето на мештаните, при орањето наоѓале предмети украсени со крстови. На северниот крај на наоѓалиштето се пронајдени гробови со конструкции од камени плочи..
Градиште (Долно Ѓуѓанци)

Градиште — утврдување од доцноантичкото време кај селото Долно Ѓуѓанци, Светиниколско. Непосредно до јужниот крај на селото се издига висок рид опкружен со стрмни падини од сите страни. На половината од неговата височина има полукружна тераса, со простор од околу 200 × 220 м, на чиј раб има остатоци од темели на бедем, цврсто граден од кршен камен и варов малтер, кој селаните со години го раскопувале вадејќи градежен материјал за изградба на своите куќи. По површината има фрагменти од керамички садови, тегули, тули и стакло. Најдени се монети и шест питоси.
Крштение Господово

Крштение Господово при Јован Крстител — настан што го означува почетокот на Исусовата јавна проповед. Христијанскиот свет денес го смета крштението Господово за важен настан, врз кој се темели христијанското крштевање. За крштевањето на Исус се зборува во евангелијата според Матеј, Марко и Лука, додека во Евангелие според Јован крштевањето на Исус не е директно опишано.
Многумина современи теолози и научници го сметаат за историски настан крштевањето на Исус.
Јован Крстител вршел обредни капења на реката Јордан и проповедал крштевање заради покајување и простување на гревовите. Според христијанското предание, Исус по крштевањето поминал четириесет дена во пустината, а потоа почнал да проповеда.
1 Христијанска традиција
Евангелијата од Новиот завет проповедаат дека Исус кога имал триесет години отишол да се крсти кај Јован Крстител. Според христијанските извори, Јован му рекол на Исус: „Ти треба мене да ме крштеваш, а ти доаѓаш при мене“ (Матеј 3;14), и дека го крстил по инсистирањето на Исус. Според евангелијата, откако Јован го потопил Исуса во реката Јордан и го крстил, од небото врз Исус се слегол Светиот Дух во вид на гулаб и се отворило небото, и Божјиот глас проговорил: ''Ти си синот мој возљубен.'' Овој настан се нарекува богојавление.
Во Евангелието според Лука Светиот Дух се појавува во форма на гулаб, па од тогаш гулабот е познат симбол во христијанската уметност за ''Светиот Дух''. Вообичаената претстава е отворено небо над Исус и гулабот кој слегува врз Исус.
2 Галерија
Грнчар (Долно Ѓуѓанци)

Грнчар — населба и некропола од хеленистичко време кај селото Долно Ѓуѓанци, Светиниколско. На 4 км југозападно од селото, десно од патот Св. Николе-Куманово, по површините на нивите се наоѓаат фрагменти од керамички садови и градежен материјал. На западниот крај на наоѓалиштето има камени плочи од гробни конструкции .
Градиште (Делисинци)

Градиште — градиште од стромакедонско и римско време кај селото Делисинци, Светиниколско. Се наоѓа на 1 км југоисточно од селото, на падините на ридот Богословец, под врвот Свети Јовански Рид, и претставува голема височинка со стрмни падини од сите страни и со зарамнето плато издолжено во правец север-југ околу 150 м.
Димче Коцо и Цветан Грозданов раскажуваат дека површината се среќаваат фрагменти од керамички садови, питоси и многу градежен материјал Воено, пронајдени се 23 монети на кралот Персеј, како и монети од Амфипол, Пела и Тесалоника од автономна Македонија за време на Филип V и Персеј.
Според Виктор Лилчиќ, ова градиште било военостратегиска база на Персеј и Филип V, која заедно со утврдените бази Кула, Кале и Ќоселери биле насочени кон одбраната на градот Вилазора и другите градови во Овчеполието како оние на Градиште кај Немањици, Градиште кај Мечкуевци и Кула кај Судик.
Грамади (Долно Ѓуѓанци)

Грамади — населба со некропола од римското време и старохристијанска базилика. Се наоѓа на 14 км северно од Св. Николе, околу 200 м
десно од асфалтниот пат Св. Николе-Куманово на тромеѓата на селата Долно и Горно Ѓуѓанци и Павлешенци, односно 3,5 км северозападно од Долно Ѓуѓанци. Претставува блага падина со позиција исток-запад, на која во разораните ниви има многу фрагменти од керамички садови, тегули, имбрекси и градежен материјал од поголема населба. Бил откриен еден гроб со конструкција од тегули, во кој имало монети што не се зачувани, како и една вотивна плоча од мермер со релјефна претстава на богот Митра, со димензии од 32 × 24. На западниот крај од наоѓалиштето се гледаат делови од темели на трикорабна базилика, раскопани од мештаните, и тоа од нартексот и централниот кораб. Врз источната страна на базиликата е поставен стариот макадамски пат Св. Николе-Куманово. Од неа, во 1968 година, се извадени плочата од чесната трпеза и база од столб, из-
работени од сивозелен камен, и се однесени во Музејот во Штип. Местото на базиликата е познато уште и под имињата Црквиште и Мечев (Црн)
Брест.
Св. Никола (Долно Ѓуѓанци)

Св. Никола — осамени наоди од римското време кај селото Долно Ѓуѓанци, Светиниколско. Пред влезот во црквата се наоаѓа базис од столб, а пред камбанаријата писцина која е најверојатно донесена од наоѓалиштето Грамади – Црн Брест.
Корболе (Долно Ѓуѓанци)

Корболе — тумули од железното време кај селото Долно Ѓуѓанци, Светиниколско. На околу 600 м северно од местото каде што патот за селото се одвојува од патот Св. Николе-Куманово, на еден гребен се наоѓаат два тумула. Тумулот 1, кај мештаните познат уште под името Вршник, има неправилна кружна основа со димензии од 17 × 14 м и височина од 2,5 м. Тумулот 2 лежи 100 м североисточно од првиот и е со издолжена основа од 7 × 5 м и височина од 0,60 м. Северната половина му е оштетена од површински копања, така што во центарот се гледаат неправилно нафрлени камења.
Латинска Црква - Пусто Валевци (Долно Ѓуѓанци)

Латинска Црква - Пусто Валевци — доцносредновековна црква и некропола кај селото Долно Ѓуѓанци, Светиниколско. Се наоѓа на 3 км од селото, на десната страна од патот Св. Николе-Куманово и на околу 500 м пред местото каде што се одвојува новиот пат за селото. Теренот е блага падина што се спушта кон југ, на која се гледаат урнатини од мала црквичка со димензии во основата од 6 × 4 м. Околу неа има гробови од камени плочи, од кои, многу одамна, мештаните раскопале два гроба со скелетно погребување. Во едниот пронашле бронзена белезица, прстен со широка глава и девет копчиња, исто така од бронза. Наодите не се зачувани.
Ковчези (Долно Ѓуѓанци)

Ковчези — светилиште и некропола од доцноантичко време кај селото Долно Ѓуѓанци, Светиниколско. На околу 3 км источно од селото се наоѓа високо плато со надморска височина од 601 м, со површина од 200 × 100 м, опкружено со стрмни падини. На највисоката точка на висорамнинката има четири дупки исклепани во карпа, со пречник од 0,55 м и со длабочина од 0,05 м, распоредени во приближно четвртеста основа од 8 × 7 м, а на средината меѓу нив има уште една помала дупка. Веројатно се работи за лежишта на дрвени колци што носеле покривна конструкција од некаков отворен сакрален објект во кој во централната дупка, се вршела либација. Западно од оваа дупка се наоѓа гроб, исто така издлабен со димезии од 1,93 × 0,85 м, длабок 1,13 м, што се стеснува кон дното, поставен во правец север-југ. Во наоѓалиштето се наоѓаат уште четири гроба издлабени во карпата, кои се отворени
од диви копачи. Посебно е интересен гробот обележен како гроб бр. 3, со димензии од 2,05 × 1,74 м, кој има ниша со натписно поле над која релјефно се претставени два лава свртени еден кон друг.
Св. Илија (Алакинци)

Св. Илија, е средновековна црква. Се наоѓа на 300 метрисеверно од селото. Претставува висок рид на кој има вкопан крст од камен. Местото се почитува како свето. (С.Д.,Д.И.)
Сусерка (Амзабегово)

Сусерка, неолитска населба. Ниско под планините на ридот Богословец, поточно на тромеѓата меѓу селата Делисинци, Богословец и Амзабегово, по површините на нивите се среќаваат фрагменти од керамички садови и орудија од камен и кремен.
Ќерамидница (Арбасанци)

Керамидница — населба и некропола во доцноантичко време. На едне километар западно од селото во нивите на задругата се наоѓаат фрагменти од керамички садови и градежен материјал. Оттука потекнува и еден фрагмент од мермерен столб. (С.Д., М.И.)
Домус Бунар (Горно Црнилиште)

Домус Бунар — вила рустика од римско време. На 2 километри северозападно од селото Горно Црнилиште, во нивата на Т. Ефремов се сретнуваат фрагменти од керамички садови, питоси и градежен материјал.
1 Поврзано
* Во Селото — некропола од доцноантичко време;
* Јака Трла — населба од римско време; и
* Карагерен — средновековна некропола.
Црквиште (Арбасанци)

Црквиште — средновековна црква и некропола. Непосредно до селото од североисточната страна се гледаат остатоци од ѕидови на еднокорабна црква, зачувани во височина до 2 метри, на кои се забележуваат траги од живопис. Околу црквата има гробови од камен плочи.
Пуста Црква (Горно Ѓуѓанци)

Пуста Црква — црква од средниот век. На два километри северозападно од Горно Ѓуѓанци, на една височинка се наоѓаат урнатини од црква со апсида, ѕидана со делкан камен и варов малтер. Јужниот ѕид е зачуван во височина од 2,5 метри.
1 Поврзано
* Градиште — градиште од доцноантичко време; и
* Кушевски Трла — населба и некропола од доцноантичко време.
Во Селото (Горно Црнилиште)

Во Селото — некропола од доцноантичко време. Во дворовите на Л. и И. Аневи и Т. Ефремов, при копање на бунари биле откриени гробови од камени плочи, тип циста, во кои немало гробни прилози.
1 Поврзано
* Домус Бунар — вила рустика од римско време;
* Јака Трла — населба од римско време;
* Карагерен — средновековна некропола.
Карагерен (Горно Црнилиште)

Карагерен — некропола од средниот век. На 600 метри јужно од селото Горно Црнилиште, лево од патот за селото Долно Црнилиште се сретнуваат камени плочи од гробни конструкции, со насоченост исток-запад.
1 Поврзано
* Во Селото — некропола од доцноантичко време;
* Домус Бунар — вила рустика од римско време; и
* Јака Трла — населба од римско време.
Атлантски часовен појас

Атлантски часовен појас — географски појас во кој се следи атлантското стандардно време (|Atlantic Standard Time, ''AST''), четири часа поназад од координираното универзално време (UTC-4); дел од годината некои делови преоѓаат на летно сметање на времето, и тогаш се три часа поназад (UTC-3). Часовничкото време во појасот се води по средното сончево време на 60° ЗГД.
Во Канада, покраините Њу Бранзвик, Нова Шкотска и Островот Принц Едвард го водат времето изречно како четиричасовно отстапување од средново време по Гринич (GMT-4). Мали делови од Квебек (источниот Северен Брег и Магдаленските Острови) исто така се водат по атлантското стандардно време. Целиот Њуфаундленд и Лабрадор официјално се води по њуфаундлендското стандардно време, но во практика речиси сиот Лабрадор се води по атлантското.
Континенталниот дел на САД е целосно вон атлантскиот појас, но истиот сепак ги опфаќа териториите Порторико и Американски Девствени Острови.
Деловите од појасот кои преоѓаат на летно сметање го нарекуваат атлантско летно време (''Atlantic Daylight Time'', ''ADT'') и тогаш се три часа зад GMT (UTC-3).
1 Опфат на појасот
* Антигва и Барбуда
* Барбадос
* Боливија
* Бразил
** Амазон (освен југозападниот дел), Рондонија, Рораима
** Мато Гросо, Јужно Мато Гросо
* Британски прекуморски територии, во следниве подрачја:
** Ангвила
** Бермуда
** Британски Девствени Острови
** Монтсерат
** Туркс и Кајкос* Венецуела
**воздухопловна база Туле
* Гвајана
* Гренада
* Гренланд, во следниве подрачја:
* Доминика
* Доминиканска Република
* Канада, во следниве подрачја:
** Нова Шкотска
** Њу Бранзвик
** Остров Принц Едвард
** највеќето од Лабрадор
** Магдаленски Острови, Квебек
** Северен Брег (источно од 63° ЗГД), Квебек
* Парагвај
* САД, во следниве подрачја:
** Американски Девствени Острови
** Порторико
* Света Луција
* Свети Винсент и Гренадините
* Свети Китс и Невис
* Тринидад и Тобаго
* Франција, во следниве подрачја:
**Гваделуп
** Мартиник
** Свети Вартоломеј
** Свети Мартин
* Холандија, во следниве подрачја:
** Аруба
** Бонер
** Курасао
** Саба
** Свети Евстахиј
** Свети Мартин
* Чиле (освен регионот Магаљанес и Антарктичката Територија)
2 Поврзано
* Време во САД
* Време во Канада
Јака Трла (Горно Црнилиште)

Јака Трла — населба од римско време. На 1,5 километри западно од селото Горно Црнилиште, во нивата на И. Петрушевски се сретнуваат фрагменти од керамички садови, питоси и градежен материјал.
1 Поврзано
* Во Селото — некропола од доцноантичко време;
* Домус Бунар — вила рустика од римско време; и
* Карагерен — средновековна некропола.
Кади Аргач (Долно Црнилиште)

Кади Аргач — населба и некропола од доцноантичко време. На 3 километри североисточно од селото Долно Црнилиште, во непосредна близина на оранжериите на селото Пеширово се откриени гробови со конструкции од камени плочи. При пошумување на теренот биле наоѓани темели од објекти ѕидани со кршен камен и варов малтер.
1 Поврзано
* Ѓеренџе — населба од доцноантичко време; и
* Трн — водовод од римско време.
Ѓеренџе (Долно Црнилиште)

Ѓеренџе — населба од доцноантичко време. На 200 метри источно од селото Долно Црнилиште, според кажувањето на мештаните, со орањето на нивите биле откриени темели од повеќе објекти и моненти. На површината се сретнуваат фрагменти од керамички садови и градежен материјал.
1 Поврзано
* Кади Аргач — населба и некропола од доцноантичко време; и
* Трн — водовод од римско време.
Трн (Долно Црнилиште)

Трн — водовод од римско време. На 150 метри јужно од селото Долно Црнилиште, при изградбата на системот за наводнување бил откриен дел од водовод насочен во правецот на селото Амзабегово. Најверојатно, водоводот стои во тесна врска со римскиот објект (вила рустика) на наоѓалиштето Барутница.
1 Поврзано
* Ѓеренџе — населба од доцноантичко време; и
* Кади Аргач — населба и некропола од доцноантичко време.
Ашин Кајлан Клар (Дорфулија)

Ашин Кајлан Клар — водовод од римско време. При обработување на нивите бил откриен голем број керамички тубули од водовод.
1 Поврзано
* Ески Евлер — населба од римско време;
* Мешакл’к Дере — некропола од доцноантичко време;
* Џамалџуик — некропола од доцноантичко време; и
* Шести Рид — водовод од римско време.
Ески Евлер (Дорфулија)

Ески Евлер — населба од римско време. По површината на нивите што се наоѓаат на 250 метри северно од селото Дорфулија има градежен материјал и фрагменти од керамички садови. Константирани се и траги од водовод.
1 Поврзано
* Ашин Кајлан Клар — водовод од римско време;
* Мешакл’к Дере — некропола од доцноантичко време;
* Џамалџуик — некропола од доцноантичко време; и
* Шести Рид — водовод од римско време.
Мешакл’к Дере (Дорфулија)

Мешакл’к Дере — некропола од доцноантичко време. На северниот крај на селото Дорфулија, кај селските гробишта се откриени конструкции на гробови од камени плочи, тип циста, поставени во правец исток-запад.
1 Поврзано
* Ашин Кајлан Клар — водовод од римско време;
* Ески Евлер — населба од римско време;
* Џамалџуик — некропола од доцноантичко време; и
* Шести Рид — водовод од римско време.
Зибесе (општинска заедница)

Зибесе (|Sibbesse) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Зибесе. На 1 ноември 2016 година била распуштена.
Општинската заедница Зибесе се состоела од следниве општини:
# Аденштет
# Алмштет
# Еберхолцен
# Зибесе
# Вестфелд
Скот Боуден

Скот Боуден (|Scott Bowden; р. ) — австралиски планински и друмски велосипедист, кој вози за француската аматерска екипа Бург ан Брес Ен Сиклисм.
Возел на друмската трка на Летните олимписки игри 2016. На игрите настапил и во крос-кантри.
Боуден започнал со велосипедизам додека бил студент на колеџот „Св. Вирџил“ во Тасманија.
1 Достигнувања
;2015
: 1. Океанско првенство за крос-кантри под 23 години
;2016
: 1. Државно првенство за крос-кантри
;2017
: 6. Национално друмско првенство под 23 години
;2019
: 6. Национално друмско првенство
: 9. Краен пласман Трка околу Кина II
;2021
: 3. Национално друмско првенство
Жабутикаба

Жабутикаба или Бразилско грозје (науч. ''Myrciaria cauliflora'') — овошје што расте на дрво. Припаѓа на семејството Мирти, а името го добило по бразилскиот град Жабутикаба. Ова растение е едно од најценетите овошни дрва кое го има во Југоисточните делови на Бразил, Боливија, Парагвај и Северна Аргентина.
1 Особености
Жабутикабата претставува вечно зелено дрво. Карактеристично е што ова растение расте на самото стебло. Излегуваат прво жолтеникави цветови кои се шират низ целото стебло и гранките, па тогаш расте како плод околу 3 до 4 см во дијаматар. Внатре во дебелата кора овошјето е меко и има 4 семки. Плодот е многу вкусен и од него може да се направи вино или ликер. За жал, овошјето не стои долго на дрво, почнува да ферментира за околку 3 или 4 дена.
2 Галерија
Едмунд Берк

Едмунд Берк (|Edmund Burke; — ) — ирски државник роден во Даблин, исто така и писател, оратор и политички филозоф, кој по преселувањето во градот Лондон (1750) служел и како пратеник во Парламентот на Англија во период од 1766 до 1794 година, во Долниот дом.
Берк бил многу влијателен во политичката сфера во Велика Вританија, тој ги застапувал ставовите на црквата и давал важност на религијата како дел од моралниот живот. Овие негови гледишта се прикажани во неговата книга „Оправдување на природното општество“. Берк бил голем критичар на британскиот третман кон американските колонии, вклучувајќи ги и суровите даночни политики кои ги наметнувала круната. Познат е како голем поддржувач на правата на колонистите и сметал дека тие треба да се спротивстават на централната власт.
Тој бил поддржувач на реформите и верувал дека суверенитетот треба да му припадне на народот, а не на кралот.
Во книгата „Размисли за Француската револуција“, Берк вели дека Француската револуција го уништува ткивото на доброто општество, традиционалните институции на државата и го осудува прогонот на Католичката црква кој резултирал од револуцијата. Ова ќе го направи да стане клучна политичка фигура во кругот на конзервативците.
Негов политички противник бил Чарл Џејмс Фокс.
Берк ќе биде запаметен по големата поддршка кој ја дал на католичката еманципација, импичментот на Ворен Хејстинг и по цврстото спротивставување кон успехот на Француската револуција.
Во деветнаесеттиот век, Берк ќе добие јавно признание за неговото значење во сферата на политиката од страна на конзервативците, но и од либералите. Потоа, во XX век тој ќе биде широко прифатен како основач на современиот конзервативизам.
Мажинова линија

Мажинова линија — линија од бетонски утврдувања, тенковски препреки, митралески гнезда и останати видови одбрана кои Франција ги изградила по должината на своите граници кон Германија и Италија пред Втората светска војна. Терминот го опишува целиот одбранбен систем или само одбраната кон Германија. За делот на одбрана од Италија се користи терминот Алпска линија.
Французите верувале дека таквите градби ќе им овозможат доволно време за мобилизација во случај на напад како и дека би компензирале тоа што имаат помалку бројна војска. Успехот на статичката дефанзивна борба во Првата светска војна имал клучно влијание за ваквото размислување во Франција.
1 Планирање и изградба
Оваа одбрана прв ја предложил маршалот Жозеф Жофр. Спротивно на овој негов став застанале Пол Рејно и Шарл де Гол кои претпочитале авијација. Жофр имал поддршка од маршал Филип Петен а имало и повеќе извештаи и комисии кои биле организирани од владата. Андре Мажино е човекот кој ја убедил владата да инвестира во еден ваков проект. Мажино бил ветеран од Првата светска војна кој потоа станал министер за ветерански работи, а подоцна и министер за војна (1922-1924; 1929-1930; 1931-1932).
Линијата е градена во неколку фази од страна на STG (|Section Technique du Génie), а надзор вршел COFR (|Commission d'Organisation des Régions Fortifiées). Главните редови биле завршени до 1935 година и чинеле околу 3 милијарди француски франци.
Еберхолцен

Еберхолцен (|Eberholzen) — село и поранешна општина во округот Хилдесхајм, во сојузната покраина Долна Саксонија, Германија. Од 1 ноември 2016 година е дел од општината Зибесе.
1 Историја
Еберхолцен е многу старо село. Првото спомнување на селото, кое првично се нарекувало „Ајлберехолтхузен“ (''Eilbereholthusen''), било во документ напишан во 1240 година. Според документот Еберхолец бил подарок за манастирот во соседното село Ешерде.
2 Знаменитости
Кулата на протестантската црква потекнува од век. Во дворот на црквата се наоѓа средновековен камен гроб. Според легендата припаѓа на „Витезот од Еберхарт“ (''Ritter von Eberhardt''), витез кој бил истеран и не бил закопан на гробиштата во Еберхолцен.
Во селото се наоѓаат добро зачувани фахверк куќи.
3 Инфраструктура
За разлика од многу села во Долна Саксонија, Еберхолцен сѐ уште има традиционална селска продавница. Постои и месарница, како и автобуска станица со линии до Хилдесхајм и Алфелд.
4 Галерија
Вестфелд

Вестфелд (|Westfeld) — село и поранешна општина во округот Хилдесхајм, во сојузната покраина Долна Саксонија, Германија. Од 1 ноември 2016 година е дел од општината Зибесе.
1 Знаменитости
Вестфелд се состои од две села, Вестфелд и Врисбергхолцен. Врисбергхолцен, помалото село, има повеќе знаменитости.
* Замок Врисбергхолцен, изграден помеѓу 1740-1745 е познат по својата сала фајанс од 1752 година. Ѕидовите се покриени со околу 800 фајанс садови со зборови на италијански, латински и француски јазик.
* Поранешната фабрика за фајанс керамика била основана во 1736 година како фабрика за порцелан спроти замокот.
* Црква „Св. Мартин“, протестантска црква, изградена во век.* Постојат неколку добро зачувани и интересни фахверк куќи изградени во век.
2 Галерија
Гал Гадот

Гал Гадот-Варсано (|גל גדות; родена на 30 април 1985 г.) — израелска глумица и модел.
Таа главно е позната по играњето на улогата на Вондер вуман во суперхеројските филмови ''Бетмен против Супермен: Зора на правдата'' (2016), истоимениот филм ''Вондер вуман'' (2017) и ''Лига на правдата'' (2017). Таа исто така ја играла улогата на Жизел Јашар во три филмови од филмската франшиза ''Брзи и бесни''.
Гадот е родена и израсната во Израел. На 18-годишна возраст таа била прогласена за Мис на Израел за 2004 година. Таа потоа служела две години воен рок во израелските одбранбени сили како инструктор за борби. Пред да започне да се занимава со манекенство и глума, таа студирала на колеџот ИДЦ Херцлија.
1 Ран живот
Гал Гадот е родена во Петах Тиква и израснала во соседниот град Рош ха Аин. На хебрејски јазик, нејзиното име означува „бран“, а нејзиното презиме значи „речен брег“. Нејзините родители се Ирит, учителка, и Михаел Гадот, инженер. Нејзините родители биле родени во Израел, и пред да го променат презимето се презивале „Гринштајн“. Нејзиниот татко е шеста генерација Израелци. Нејзините баба и дедо од страна на мајка ѝ биле родени во Европа; нејзиниот дедо, кој бил притворен во концентрациониот камп Аушвиц, го преживеал Холокаустот, а нејзината баба избегала пред нацистичката инвазија. Гадот изјавила дека таа била одгледана во „многу еврејскa, израелскa семејнa средина“. Таа влече полско-еврејски, австриско-еврејски, германско-еврејски и чешко-еврејски корени. Таа има помлада сестра, Дана.
Нејзин главен предмет во средното образование бил биологија. Таа вели дека како средношколка била добра во кошарка поради нејзината височина. Како тинејџерка, Гадот работела како дадилка и работела во Бургер Кинг. Гадот студирала право и меѓународни односи на колеџот ИДЦ Херцлија.
1.1 Воен рок
Гадот служела две години воен рок како војник во израелските одбранбени сили како инструктор за борби. За своето време поминато во војска таа изјавила: „Даваш две-три години, и не се работи за тебе. Учиш дисциплина и почит.“ Таа изјавила дека нејзиното минато ѝ помогнало да ја добие улогата на Жизел во ''Брзи и бесни 4'': „Мислам главна причина беше дека на режисерот Џастин Лин му се допадна тоа што служев во војска, и тој сакаше да го искористи моето знаење за оружјето.“
2 Личен живот
Гадот се венчала со израелскиот стопанственик Јарон Варсано во 2008 година. Тие имаат две ќерки, Алма (родена 2011 година) и Маја (родена 2017 година). До 2015 година, парот поседувал луксузен хотел во Тел Авив, кој го продале на рускиот стопанственик Роман Абрамович за 26 милиони долари.
Зибесе

Зибесе (|Sibbesse) — село и слободна општина во округот Хилдесхајм, во сојузната покраина Долна Саксонија, Германија. Се наоѓа 10 километри јужно од Хилдесхајм.
Од 1 ноември 2016 година, поранешните општини Аденштет, Алмштет, Еберхолцен и Вестфелд се дел од општината Зибесе. Сите тие биле дел од поранешната истоимена општинска заедница.
1 Географија
1.1 Местоположба
Зибесе се наоѓа североисточно од Зибен Берге (395 м.) и јужно од Хилдесхајмската Шума (359 м.). Се наоѓа помеѓу Алфелд на запад и Хилдесхајм на североисток.
1.2 Општински единици
* Единица Аденштет со Зеленштет и Графелде
* Единица Алмштет со Зегесте
* Единица Еберхолцен
* Единица ЗИбесе со Хенце, Мелензен и Пеце
* Единица Вестфелд со Врисбергхолцен
2 Галерија
Чемерски манастир

Чемерски манастир — нов манастир во бошавското село Чемерско, сместен во самото село.
1 Историја
Манастирската црква била изградена на темели на постара црква од 1860-тите години.
2 Градби во манастирот
Манастирскиот комплект е составен од: манастирската црква, манастирските конаци, како и други помошни објекти.
2.1 Црква „Вознесение Христово“
Главната манастирска црква е посветена на Вознесението Христово, по која е и наречен целиот манастир.
3 Галерија
Лесновски бабјак

Лесновски бабјак или лесновски лопен (науч. ''Verbascum lesnovoensis'') — местен македонски флористички ендемит од семејството Струпници (''Scrophulariaceae''), кој расте само во околината на Пробиштип, односно Лесновскиот манастир. Опишан е од академик Кирил Мицевски.
Црква „Вознесение Христово“ - Чемерско

Вознесение Христово (позната и како Свети Спас) — главна селска и манастирска црква на Чемерскиот манастир во планинското село Чемерско.
Сместена е на крајниот дел од селото во Горното маало. Околу црквата се наоѓаат и самите селски гробишта.
1 Историја
Била изградена во век. Подоцна била запалена, па повторно обновена на старите темели.
2 Архитектура
По својата архитектонска форма е трикорабна. Во црквата има неколку икони од век.
3 Галерија
4 Поврзано
* Чемерско
* Повардарска епархија
* Кавадаречко архијерејско намесништво
* Ваташка парохија
Бигл

Бигл е раса на мали трагачи слично по изглед на нешто поголемите трагачи на лисици. Бигловите се трагачи кои користат многу изразено сетило за мирис, воедно имаат и префинет инстинкт за трагање, поради кој се користат на гранични премини при нелеглно увезување на забранети стоки. Бигловите се интелигентни но тврдоглави. Многу се популарни поради нивната големина, убав темперамент, и малиот број на здравствени проблеми.
Иако бигл кучиња постојат 2,500 години, модерената раса е развиена во Велика Британија околу 1830-тите од повеќе раси, вклучувајќи ги Talbot Hound, Северна Земја Beagle, Јужна Hound, и можеби Еја.
1 Историја
Кучиња со слична големина и намена како денешниот бигл може да се најде и во Стара Грција
пред околу 5 век пред нашата ера. Xenophon, родени околу 430 П.Н.Е., во својата ''Расправа за Лов'' или ''Cynegeticus'' се однесува на трагачите дека ловат зајаците со помош на сетилото за мирис.
Стандардите за "малиот бигл" беа напишани околу 1901, Тие генетски линии се исчезнати, иако модерните одгледувачи се обидуваат да го возобноват.
Гаталечко пеење

Гаталечко пеење — вражење загадочни стихови, главно при гледање на отворена дланка во раката од гатачките. Тоа е посебен стил на народно пеење, најзастапен во Полошкиот Регион. Го карактеризира троделна форма на мелодијата (АБЦ), во која централно место има вториот дел Б, бидејќи само во него е застапен хагадниот принцип т.е. буквалното повторување амо на средниот мелодиски дел, со редење нови содржини на стиховите, така што секоја нова мелострофа кај делот Б секогаш започнува со целосно повторување на сите претходни стихови од тој мелопоетски дел, а на секој негов крај се додава само еден нов стих.
Општина Конопиште

:''За истоименото село, видете Конопиште.''
Општина Конопиште — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Кавадарци. Седиште на општината било селото Конопиште.
Територијата на општина се наоѓала во областа Бошава. Најголема река во општината била реката Бошава. Општината се граничела со: соседна Грција на југ, Општина Витолиште на запад, Општина Кавадарци, Општина Неготино и Општина Демир Капија на север и Општина Миравци и Општина Гевгелија на исток.
1 Населени места
Во Општина Конопиште спаѓале следниве села: Бојанчиште, Бохула, Бунарче, Горна Бошава, Долна Бошава, Клиново, Крњево, Конопиште, Куманичево, Мајден, Мрежичко, Радња, ’Ржаново, Рожден, Страгово и Чемерско.
2 Демографија
Според пописот од 2002 година општината имала 350 жители, од кои:
* Македонци - 342
* Турци - 3
* Срби - 4
* Други - 1
3 Поврзано
* Општина Кавадарци
* Општини во Македонија
* Конопиште
* Бошава (област)
Објектив

Објектив (познат и како леќа) — оптичка леќа поточно збир од леќи кои се користат со камера за да се прават фотографии на објекти, на фотографски филм или на друг медиум способен за складирање на слика хемиски односно по електронски пат, сега најраспространет дигитален сензор.
Скоро и да нема разлика во користењето на објективите за фотографирање, видео снимање (филм), за телескоп, или микроскоп, иако деталите во изработката и конструкцијата се различни. Објективот може да биде фиксен за камерата или да се менува во зависност од потребата на корисникот.
1 Теорија на работа
Типичен ректалиниеарен објектив може да се спореди со подобрен pinhole „објектив“. Како што е прикажано pinhole „објективот“ e едноставно еден мал отвор кој ги блокира останатиот дел од зраците, односно селектира само еден зрак до секоја точка од филмот/сензорот. Pinhole објективот има голем број на органичувања.
2 Изградба
Објективите може да бидат направени и од голем број на елементи: Box Brownie's е само од еден елемент, па сè до повеќе од 20 во посложените зум објективи. Елементите може и самите да се состојат од подгрупа на леќи кои се фиксирани заедно.
Предниот дел е критичен за перформансите на целата изградба. Во сите нови објективи, површината е помината со тенок филм слој за намалување на абразија, одблесокот, површинската рефлексија и да се прилагоди балансот на бои.
3 Отвор и жаришно растојание
* Нормален објектив: агол на дијагонала од околу 50° и жаришно растојание приближно еднакво на сликата дијагонала.
* Широк агол објектив: агол на гледање поширока од 60° и жаришно растојание пократки од нормално.
* Теле објектив: секоја леќа со подолга дијагонала на филмот или сензорот. Аголот на гледање е потесен. Најчестиот вид на теле објективи дизајн кој користи специјални оптички конфигурации за да се направи објективот пократок од своите фокусни должини.
Пикер (ракомет)

Пикер или пивот – во ракометот играчот кој при напад се поставува во зоната на 6 метри и се обидува да ја наруши одбраната поставувајќи блокови за своите соиграчи, пред сè за бековите. Во одбрана се поставува наспроти противничкиот пикер. Оваа позиција од играчот не бара скокачки способности, туку контрола на топката и физичка снага.
Позициониран во срцето на противничката одбрана, пикерот има за цел да ги задржи противничките одбранбени играчи на линијата на 6 метри или да ги блокира со своето тело, или да ги одвлече на друга страна, и со тоа да им овозможи на бековите од неговиот тим простор за удар кон противничкиот гол. Исто така при нападот се движи по линијата на 6 метри обидувајќи се да се ослободи од противничките играчи, односно „да се открие“ за да може неговите соиграчи да го проиграат и да дојде во ситуацијата да упати удар кон противничкиот гол.
Во стандардна формација на оваа позиција игра еден играч, но во одредени случаи можно е екипата да користи двајца пикери во напад. Исто така, честопати одредени крилни играчи повремено се уфрлуваат на позицијата на пикер.
1 Познати пикери (мажи)
*Стојанче Стоилов
*Ванчо Димовски
*Игор Вори
*Мијајло Марсениќ
*Седрик Сораиндо
2 Познати пикери (жени)
*Бегоња Фернандес
*Робертина Мечевска
*Наташа Младеновска
*Ана Ѓокиќ
3 Поврзано
*Голман (ракомет)
*Бек (ракомет)
*Крило (ракомет)
*Тренер (ракомет)
*Судија (ракомет)
Адам Бременски

Адам Бременски (|Adamus Bremensis; |Adam von Bremen) — германски средновековен хроничар. Живеел и работел во втората половина од 11 век. Познат е по хрониките ''Делата на епископот на Хамбуршката црква'' (''Gesta Hammaburgensis ecclesiae pontificum'').
1 Животопис
Малку се знае за неговиот живот освен она што самиот го запишал во своите хроники. Се смета дека потекнувал од Мајсен, во Саксонија. Не е познато кога е роден ниту кога починал. Веројатно е роден пред 1050 година, а починал на 12 октомври, но не се знае која година (веројанто во 1081 или 1085 година).
Од неговите хроники се гледа дека бил пријател со голем број автори. Според името што го користел ''Магистер Адам'' јасно е дека поминал низ сите нивоа на образование, до највисокиот степен.
Во 1066 или 1067 година Адам бил поканет од епископот Адалберт Хамбуршки да се приклучи кон црквата во Бремен. Адам бил прифатен во Бремен, и во 1069 година станал директор на катедралното училиште. Набргу потоа започнал да ја пишува историјата на Бремен/Хамбург како и на северните земји од неговата околина.
Неговата позиција и активноста во црквата на Бремен била клучна во здобивањето со информации за историјата и географијата на Северна Германија. Престојот на дворот на данскиот крал Свенд Естридсон му овозможил да најде информации за историјата и географијата на Данска, но и за другите скандинавски земји.
2 Наводи
*Chłopacka Hanna: Adam Bremeński. In: Słownik Starożytności Słowiańskich. Vol. 1. 1961, p. 3-4.
Capture One

Capture One (''се чита'': Кепчр Уан; исто така познато како Capture One Pro, C1Pro или уште по кратко C1 од страна на корисниците) е професионалнен raw converter односно уредувач на фотографии, кој е развиен од страна на Phase One компанијата од Данска. Наменета му е обработување на големи количини на професионални RAW материјали кои треба да бидат брзо и ефикасно обработени во bitmap фотографии. Capture One е компатибилен да прави конверзии од camera raw формати на податотеки во на пример најпознатите TIFF и JPEG податотеки како и други не толку користени, и поддржува воедно е и најдобриот до сега во фотографирање преку компијутер. Се користи аматерски и професионално.
1 Особености
Најновата верзија е верзијата 11.0, која е достапна и за двете macOS и Microsoft Windows платформи под Capture One Pro 11. За сопствениците на дигитални грбови (digital backs) од Phase One, Mamiya, и Leaf, софтверот е бесплатен и се нарекува Capture One DB (digital back only). Сопствениците на Sony дигитални камери може да го користат за Фотографирање Capture One Express Sony за бесплатно (надградби на целосната верзија, Capture One Express Sony Pro Sony, е достапен за купување). Capture One е адаптиран, за кинески (поедноставен), чешки, англиски, француски, германски, италијански, јапонски, корејски, шпански и шведски јазик.
Одлики на филмско зрно, исправка со слоеви, локални исправки, исправка на грешките, црна-бело претворање, способност да се печати директно од Capture One, Profoto студио додаток, Profoto има интеграција со фотографирање и осветлување , iPad и iPhone безжично контролирање преку Фотографирање со Пилот апликација, намалување на шум, колор исправка, бришење на точки, (висок динамички опсег ВДО) - HDR алатки, алатки за леќи и изострување.
SoftwareHow v10.1 заклучи дека програмата „е импресивна алатка, со високо ниво на квалитет и професионално уредување на слики. За повеќето корисници, е малку премногу моќен за секојдневна употреба, но ако имате потреба највисок квалитет ова е вистинското парче софтвер.“
Џеферсон (округ)

Џеферсон (|Jefferson County) — име кое го носат 26 окрузи во САД (од кои еден службено се нарекува „парохија“), сите наречени по деецот Томас Џеферсон (1743-1826), трет претседател на државата и автор на Декларацијата за независност. Окрузите се следниве:
1 Список на окрузи
* Џеферсон — Ајдахо
* Џеферсон — Ајова
* Џеферсон — Алабама
* Џеферсон — Арканзас
* Џеферсон — Вашингтон
* Џеферсон — Висконсин
* Џеферсон — Западна Вирџинија
* Џеферсон — Илиноис
* Џеферсон — Индијана
* Џеферсон — Канзас
* Џеферсон — Кентаки
* Џеферсон — Колорадо
* Џеферсон — Луизијана
* Џеферсон — Мисисипи
* Џеферсон — Мисури
* Џеферсон — Монтана
* Џеферсон — Небраска
* Џеферсон — Њујорк
* Џеферсон — Оклахома
* Џеферсон — Орегон
* Џеферсон — Охајо
* Џеферсон — Пенсилванија
* Џеферсон — Тексас
* Џеферсон — Тенеси
* Џеферсон — Флорида
* Џеферсон — Џорџија
2 Поранешни
* Џеферсон — Територија Џеферсон
3 Поврзано
*Окрузи во САД
Крлук

Крлук или кривак — овчарски стап свиткан на крајот со кој се фаќаат овците за ногата.
Овците може да се хранат на пасишта кои се несоодветни за крупниот добиток или за земјоделство, вклучувајќи ги и планинските терени. Искористувањето на овие пасишта довело до сезонска селидба на стоката. Јакиот, повеќенаменски стап се користел за одржување рамнотежа, испитување на опасни грмушки и за одбрана од напади на животни. Главната намена на кривакот е фаќање на овци.
1 Симболична употреба
Крлукот се употребувал како религиозен симбол (особено во тешки прилики), вклучувајќи го епископскиот жезол
Музата на комедијата во старогрчката митологија, Талија, вообичаено била претставувана како држи крлук.
Крлукот и цепот (земјоделска алатка) биле фараонски обележја на авторитет.
Боро Чаушев

Боро Чаушев ( - ) — македонски партизан, комунист и генерал-мајор на милицијата на НР Македонија.
1 Животопис
Роден е во Неготино. Пред војната бил работиник во железница. Станал член на КПЈ во 1940 година, а во војната се вклучил во 1941 година, како партизан во партизанскиот одред „Добри Даскалов“. Во војната бил политички комесар на Народноослободителниот баталјон „Страшо Пинџур“, кој делувал во рамките на Втората македонска ударна бригада. Од 17 до 30 септември бил политички комесар на Четиринаесеттата македонска ударна бригада, а подоцна бил и дивизиски политички комесар на педесеттата и четириесет и осмата дивизија.
Од 1950 година бил командант на милицијата на НР Македонија, секретар за внатрешни работи на Македонија, член на републичкиот Извршен совет, а извршувал и други функции.
Бил избран за републички и сојузен пратеник. Исто така бил и командант на Главниот штаб за народна одбрана на Социјалистичка Република Македонија.
Одликуван бил со Орден на братството и единството со златен венец, Орден на заслуги за народот со златна ѕвезда.
Палма де Мајорка

Палма (|Palma), до 2016 г. офиц. Палма де Мајорка (''es'') или Палма де Маљорка — главниот и најголемиот град на автономна заедница Балеарски Острови во Шпанија. Тој се наоѓа на јужниот брег на островот Мајорка на заливот на Палма. Според пописот на население од 2009 година, Палма имала 401,270 жители, додека со целата градска област целокупното население изнесувало 621,000 жител, и со тоа претставувала дванаесеттата најголемата градска област на Шпанија. Речиси половина од вкупното население на Mајорка живеат во Палма. На архипелагот Кабрера, иако широко одделени од Палма,  административно се сметаат за составен дел на општината. Аеродромот Палма де Мајорка опслужува над 22 милиони патници годишно.
Хероин

Хероин (исто така познат како дијаморфин) — опијат кој најчесто се користи како рекреативна дрога за постигнување на еуфорични ефекти. Медицински се користи во неколку земји за ублажување на болката. Хероинот обично се инјектира, обично во вена, а исто така може да се пуши, шмрка или вдишува. Ефектите се јавуваат брзо и траат неколку часа. Најчестите несакани дејства вклучуваат: респираторна депресија (намалено дишење), сува уста, еуфорија, и зависност. Други несакани ефекти може да вклучуваат: апсцеси, заразени срцеви залистоци, запек и пневмонија. 
Третманот на зависност од хероин често вклучува бихејвиорална терапија и лекови (бупренорфин, метадон, или налтрексон).
Хероинот бил создаден од В. Р. Alder Рајт во 1874 година, од морфиум, природен производ на афион. На меѓународно ниво, хероинот е контролиран под Распоред за I и IV на единствената Конвенција за наркотични дроги. Во основа, нелегално е да се произведува, поседува, или да се продава хероин без лиценца. Често, хероинот што се продава незаконски се меша со други материи, како што се шеќер или стрихнин.
1 Употреба
1.1 Рекреативно
Оригиналното трговско име на хероинот обично се користи во не-медицински употреби. Се користи како рекреативна дрога за еуфоријата што ја предизвикува. Толеранцијата се развива брзо, и зависникот мора да внесува сè поголеми дози, за да го постигне истиот ефект.
1.2 Употреба во медицината
Под генеричкото име дијаморфин, хероинот е пропишан како силен антибиотик во Велика Британија, каде што се внесува преку вена, интрамускуларно, субкутано. Неговата употреба вклучува третман на акутна болка, при тешка физичка траума, миокарден инфаркт, пост-хируршки болки, и хронична болка, вклучувајќи и краен стадиум на рак и други терминални болести. Во други земји  почесто се користи морфин или други силни опијати.
2 Хероинот во популарната култура
* „Хероин“ (англиски: ''Heroin'') — песна на американската рок-група „Велвет андерграунд“ од 1966 година.
Полноќна трка (филм од 1988)

Полноќна трка (англиски: ''Midnight Run'') - американски филм од 1988 година, во режија на Мартин Брест, според сценариото на Џорџ Гало. Главните улоги ги играат: Роберт Де Ниро, Чарлс Гродин, Јафет Кото, Џон Ештон, Денис Фарина и Џо Пантолијано.
1 Синопсис
Џек Волш (го игра Де Ниро) е ловец на уцени. Неговиот работодавач го ангажира да го фати книговодителот на мафијата Џонатан Мардукас (го игра Гродин), кој му ги украл парите на мафијашот Џими Сероно (го игра Фарина). Волш има рок од пет дена за да го донесе Мардукас од Њујорк во Лос Анџелес. Меѓутоа, агентот на ФБИ, Алонзо Мосли (го игра Кото) го спречува во тоа, известувајќи го дека ФБИ веќе неколку години го следи Сероно, а Мардукас им е потребен како сведок. За кусо време, Волш го наоѓа Мардукас, кој е симпатичен човек кој страда од разни фобии, меѓу кои и од летање со авион. Затоа, тие патуваат со воз, но мафијата дознава за тоа. Оттука, Волш го следат мафијата, ФБИ и уште еден ловец на уцени, Марвин (го игра Ештон). Волш се спогодува со ФБИ да го пуштат Мардукас, во замена за апсењето на Сероно. КОга пристигнува во Лос Анџелес, Волш го пушта Мардукас на слобода, а тој пак му се заблагодарува, давајќи му 300.000 долари, пари што ги украл од мафијата.